Държавен вестник, бр. 103, 2024 г., стр. 41

БРОЙ  103	
Д Ъ Р Ж А В Е Н  В Е С Т Н И К 	
СТР.  41   
вие след одобряване на типа и първоначална 
проверка и подлежат на последващи проверки.
Чл. 255. (1) Изпитването на спирачната 
сила, натоварването на ос и налягането се 
извършва най-малко в 5 точки от обхвата на 
измерване.
(2) Грешките на техническите средства за 
изпитване трябва да са поне 3 пъти по-малки 
от тези на изпитвания стенд.
Чл. 256. (1) Първоначалната и последващи­
те проверки на стендовете за измерване на 
спирачните сили на пътни превозни средства 
включват проверка на:
1. диаметъра на ролките;
2. периферната скорост на ролките;
3. грешката при измерване на спирачната 
сила;
4. грешката при измерване на натоварва­
нето на ос;
5. грешката при измерване на налягането.
(2) Проверките се извършват най-малко в 
3 точки от обхвата на измерване.
Раздел XV
Алкохоломери
Чл. 257. (1) Алкохоломерите са средства 
за измерване, предназначени за определяне 
концентрацията на етилов алкохол в смеси 
от вода и етанол.
(2) Алкохоломери, които измерват и показ­
ват отношението на обема на чистия алкохол, 
който се съдържа в сместа при 20°С, към об­
щия обем на сместа при същата температура, 
наричана по-нататък „алкохолна концентрация 
по обем“, са обемни алкохоломери.
(3) Алкохоломерите могат да бъдат стък­
лени или електронни.
Чл. 258. (1) Стъклените алкохоломери са 
направени от стъкло и се състоят от:
1. цилиндрично тяло, дъното на което е 
с форма на конус или полусфера, за да не 
задържа въздушни мехурчета;
2. кухо цилиндрично стъбло, свързано чрез 
стопяване към горната част на тялото, със 
затворен горен край.
(2) Стъклото, използвано за изработване 
на стъклените алкохоломери, трябва да е про­
зрачно и да няма дефекти, които да пречат 
на отчитането по скалата.
Чл. 259. Външната повърхност на всеки 
стъклен алкохоломер трябва да е симетрична 
спрямо неговата главна ос и при напречен 
разрез да не се наблюдават резки изменения.
Чл. 260. Долната част на тялото на стък­
ления алкохоломер трябва да съдържа не­
подвижно закрепен към дъното на тялото 
запълващ материал за регулиране на масата 
на средството за измерване.
Чл. 261. Стъблото на стъкления алкохо­
ломер трябва да има скала, нанесена върху 
цилиндричен носител, неподвижно закрепен 
към вътрешността му.
Чл. 262. (1) Стъклените алкохоломери се 
градуират при температура 20 °С и в съот­
ветствие със стойностите от Международните 
алкохолометрични таблици, публикувани в 
OIML R 22.
(2) Стъклените алкохоломери се градуи­
рат за отчитане по свободната хоризонтална 
повърхност на течността.
Чл. 263. (1) Стъклените алкохоломери не 
трябва да имат повече от една скала.
(2) Скалата и надписите трябва да са нанесе­
ни върху основа от плътна матова повърхност.
(3) Основата трябва да е закрепена непод­
вижно в стъблото и да е нанесен знак, по 
който да се съди за евентуално разместване 
на скалата по отношение на стъблото.
Чл. 264. (1) Стъклените алкохоломери 
трябва да имат номинална скала, градуирана 
в обемни проценти.
(2) Обхватът на скалата трябва да е не 
по-голям от 10 % от измервания алкохол по 
обем и скалните деления трябва да са 0,1 % 
по обем.
(3) Всяка скала трябва да включва от 5 до 
10 допълнителни скални деления под и над 
границите на номиналния обхват.
Чл. 265. (1) Скалните деления трябва да са:
1. разположени в равнини, перпендикуляр­
ни на вертикалната ос;
2. с черен цвят, освен тези, които са под 
номиналния обхват, и да са ясно и неизтри­
ваемо означени;
3. ярко очертани, с еднаква дебелина, не 
по-голяма от 0,2 mm.
(2) Дължината на късите линии трябва 
да е най-малко една пета, на средните ли­
нии – най-малко една трета, и на дългите 
линии – най-малко една втора от обиколката 
на стъблото.
Чл. 266. (1) Всеки десети скален знак на 
стъклените алкохоломери, като се брои от 
единия край на номиналния обхват, трябва 
да е отбелязан с дълга линия.
(2) Между две съседни дълги линии се 
разполагат в последователен ред четири къси, 
една средна и други четири къси линии.
(3) С цифри се означават само дългите 
линии.
Чл. 267. (1) За стъклените алкохоломери 
трябва четливо и неизтриваемо вътре в сред­
ството за измерване да са нанесени следните 
данни:
1. класът на точност;
2. единицата за измерване „% по обем“;
3. надписът „етанол“ като вид на измер­
вания алкохол;
4. наименованието или търговската марка 
на производителя;
5. идентификационният номер на средство­
то за измерване;
6. температура, при която е извършено 
градуирането „20 °С“.